Diari Oficial de la Generalitat Valenciana


Sumari del DOGV 8633, del 12-09-2019 (2019/8414)

RESOLUCIÓ de 14 de juny de 2019, de la Direcció General de Centres i Personal Docent, per la qual es resol la convocatòria de subvencions per al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana per a l'exercici 2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8633

Data del DOGV
:   12-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8414


Data del document
:   14-06-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 14 de juny de 2019, de la Direcció General de Centres i Personal Docent, per la qual es resol la convocatòria de subvencions per al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana per a l'exercici 2019. [2019/8414]  
L'Ordre 45/2016, de 4 d'agost, de la Conselleria d'Educació, Investigació, Cultura i Esport, estableix les bases reguladores de les subvencions per al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana (DOGV 7846, 08.08.2016).  
  
Per Resolució de 6 de març de 2019, de la Conselleria d'Educació, Investigació, Cultura i Esport, per la qual es convoquen les subvencions per al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana per a l'exercici 2019 (DOGV 8505, 13.03.2019).  
Una vegada examinades les sol·licituds d'ajudes presentades per les entitats, així com la documentació que s'indica com a preceptiva en el punt quatre de l'esmentada resolució i els informes emesos per la Inspecció Educativa.  
Vista la proposta de concessió de les subvencions emesa per l'òrgan instructor del procediment.  
Vist l'expedient i l'informe de la comissió avaluadora, en compliment del que preceptua l'article 13 de l'esmentada ordre de bases.  
  
De conformitat amb allò que preveu l'apartat sisé de la Resolució de 6 de març de 2019, així com la disposició final segona de l'Ordre 45/2016, de 4 d'agost, per delegació del conseller d'Educació, Investigació, Cultura i Esport, resolc:  
  
Primer  
Aprovar la concessió de les subvencions que figuren en l'annex I, destinades al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana per a l'exercici 2019, per un import total de 2.300.000,00 ?.  
  
Segon  
Els beneficiaris que consten en l'annex I hauran de justificar la subvenció, segons el que preveu l'apartat seté de la resolució de convocatòria, d'acord amb els models i les instruccions que estaran a disposició dels interessats en la pàgina web de la Conselleria d'Educació, Investigació, Cultura i Esport:   
http://www.ceice.gva.es/va/web/centros-docentes/ayudas/subvenciones  
La justificació l'omplirà el representant de l'entitat local en el termini de 10 dies hàbils comptats des de l'endemà de la publicació de resolució de concessió en el Diari Oficial de la Generalitat Valenciana, utilitzant exclusivament els mitjans electrònics facilitats pels servidors d'informació de Generalitat. Per a fer-ho, s'accedirà a l'apartat de serveis en línia de la seu electrònica de la Generalitat accessible a través d'https://sede.gva.es  
La falta de presentació de la justificació de les despeses en el termini fixat provocarà la pèrdua de la subvenció en compliment del que disposa l'article 17.4 de l'Ordre 45/2016, de 4 d'agost.  
  
Tercer  
El pagament de les ajudes es realitzarà d'acord amb el que estableix l'article 16 de l'Ordre 45/2016, de 4 d'agost, amb càrrec a la dotació pressupostària de la línia de subvenció S0071000, capítol IV, de la secció, servei, centre gestor i programa 11.05.35.719.80, Ensenyament Primari, prevista en la Llei 28/2018, de 28 de desembre, de pressupostos de la Generalitat per a l'exercici 2019, per un import global màxim de 2.300.000,00 euros, destinat a la concessió de les ajudes convocades per la resolució de convocatòria.  
  
De conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de la notificació a l'interessat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
  
València, 14 de juny de 2019.- El director general de Centres i Personal Docent: José Joaquín Carrión Candel.